EU-toppene møtes uten Cameron
Etter at EU-toppmøtet i Brussel tirsdag handlet om britene og David Cameron, møttes de 27 andre stats- og regjeringssjefene uten den britiske statsministeren onsdag morgen. Nå skal de stake ut kursen for et EU uten Storbritannia.* 28. og 29. juni: Statsledere fra alle de 28 medlemsstatene møte til det første EU-toppmøte etter folkeavstemningen. * 12. juli: EUs økonomi- og finansministre møtes. * 14. juli: Den britiske sentralbanken offentliggjør sin første rentebeslutning etter avstemningen. * 18. juli: EUs utenriksministre møtes. * 4. august: Ny rentebeslutning i den britiske sentralbanken. * 2. september: David Camerons etterfølger som Storbritannias statsminister skal være på plass. * 8. september: Rentebeslutning i den europeiske sentralbanken. * Trolig høsten 2018: Storbritannia skal i henhold til EU-traktaten være ute av unionen senest to år etter at EU-rådet mottar formelt varsel om utmelding, med mindre partene blir enige om å forlenge overgangsperioden. I mellomtiden skal det forhandles om Storbritannias framtidige forhold til EU. Kilder: Nordea, E24 og NTB – I dag handler det ikke om ham. I dag handler det om oss og hva vi skal gjøre for enheten vår og forberedelsene for britenes uttreden, sier Litauens president Dalia Grybauskaite til pressen i Brussel. De 27 lederne kommer til å avslutte møtet med en felles uttalelse som understreker enheten deres, og som sier de er rede til å forhandle med britene. Men mer detaljer kommer først når de møtes igjen i september for et nytt uformelt møte. VG-kommentar: Eldrebølgen kan true politikken i flere land UKIP-lederen til VG: – Det norske folk er blitt bedrattSenere onsdag skal Skottlands førsteminister Nicola Sturgeon møte EU-kommisjonens president Jean-Claude Juncker i Brussel i håp om å overtale EU til å la skottene bli værende i unionen. – Møtet mellom Sturgeon og Juncker vil finne sted klokka 17, opplyser talsperson Margaritis Schinas i EU-kommisjonen på Twitter. Den skotske førsteministeren skal også møte EU-parlamentets leder Martin Schulz. Sturgeon har gjort det klart at hun er fast bestemt på å bevare Skottlands plass i EU – til tross for at EU-motstanderne vant den britiske folkeavstemningen i forrige uke. I Skottland stemte et stort flertall for å bli værende i unionen. Erna etter EU-møte: Tre mulige brexit-løsninger FN advarer: Rasistiske angrep etter brexitStorbritannias statsminister David Cameron angrer ikke på folkeavstemningen som endte i nei til EU og kaos i Europa. – Det var det riktige å gjøre, sa Cameron da han møtte pressen etter det siste toppmøtet hans i EU. Over vaktler og bresert kalv diskuterte han tirsdag kveld britenes ønske om å gå ut av EU, 43 år etter at de ble med i unionen. Stemningen under middagen var dempet og nedstemt, sier Cameron. Rolig og balansert, sier EU-president Donald Tusk. Alvorstung, sier Tysklands statsminister Angela Merkel. – Jeg ønsket ikke å være i denne situasjonen, vedgår Cameron. – Men jeg er demokrat, og vi er et demokratisk land, og det britiske folk har avgjort hvilken retning vi skal gå i. Det mener jeg vi må akseptere. EU-presidenten ga Nigel Farage «dødskysset»: – Det er siste gang dere applauderer herCameron bedyrer at britene ikke vil snu ryggen til Europa. Hans ønske er å få på plass en ny relasjon som er så tett som mulig. – Men vi får ikke alle fordelene ved medlemskap uten også å ta noen av kostnadene, advarer han. Den samme advarselen lyder fra flere av EU-lederne. Onsdag morgen får dermed ikke Cameron være med når de 27 andre landene skal diskutere veien videre. I stedet må han stå skolerett i underhuset hjemme i London. EU venter også på at britene skal innlede den formelle skilsmisseprosessen. Det overlater Cameron til den som arver statsministerposten i september. Det spekuleres rundt en rekke navn som mulige nye ledere etter David Cameron som trakk seg etter nederlaget da britene stemte for å melde seg ut av EU forrige uke. Tidligere London-ordfører Boris Johnson, som stilte seg på motsatt side av Cameron i EU-valgkampen, er blitt utpekt som en mulig arvtaker. Det er også innenriksminister Theresa May. I tillegg helseministeren Jeremy Hunt, som har tatt til orde for en norsk modell for Storbritannias fremtidige tilknytning til EU.
Stats- og regjeringssjefene i EU-landene holder sitt første toppmøte uten Storbritannias statsminister David Cameron ved bordet for å stake ut brexit-kursen.